bhadró me 'si prácyavasva bhuvaspata íti bhadro hyásyaiṣa bhávati tásmānnā̀nyamā́driyaté 'pyasya rā́jānaḥ sabhāgā ā́gachanti pū́rvo rā́jño 'bhivadati bhadro hi bhávati tásmādāha bhadró me 'sī́ti prácyavasva bhuvaspata íti bhúvanānāṃ hyèṣa pátirvíśvānyabhi dhā́mānītyáṅgāni vai víśvāni dhā́mānyaṅgānyevaìtádabhyā̀ha mā́ tvā pariparíṇo vidanmā́ tvā paripanyíno vidanmā́ tvā vŕ̥kā aghāyávo vidanníti yáthainamantarā́ nāṣṭrā rákṣāṃsi ná vindéyurevámetádāha